
ОФИЦИАЛНИ ПРАВИЛА НА 

КАМПАНИЯ
„ГОЛЯМОТО СЪБИРАНЕ НА ПРАЗНИ КУТИИ ОТ СОК И МЛЯКО“

1. Организатор на кампанията и официални правила на кампанията.
Кампания „Голямото събиране на празни кутии от сок и мляко“, наричана за краткост Кампанията, се организира от „ЕКОПАК България“ АД, бул. „Цариградско шосе”№60, София 1784, наричан за краткост Организатор на Кампанията. Участниците в Кампанията са длъжни да спазват условията и разпоредбите на описаните по-долу правила на Кампанията, наричани за краткост Официални правила на Кампанията. Официалните правила на Кампанията ще бъдат достъпни за целия период на Кампанията на сайта www.ecopack.bg/..... . 
Организаторът на Кампанията си запазва правото да променя или допълва Официалните правила на Кампанията, като промените влизат в сила след публикуването им на сайта www.ecopack.bg/.
2. Територия на провеждане на Кампанията. 
Кампанията се организира и провежда в училища в райони, обслужвани от Организатора на кампанията, на територията на Столична община, община Пловдив и община Бургас. 
3. Продължителност на Кампанията. 
Кампанията ще протече по следния график:

община Пловдив – 15-25.09.2014 г.

община Бургас – 19.09-02.10.2014 г.
Столична община – 01-16.10.2014 г.
4. Описание на наградите.
Във всяка една от трите общини ще бъде дадена по една награда – мултимедиен проектор BenQ MS504.
5. Механизъм на Кампанията и процедура за определяне на печелившите
Учениците от училищата, участващи в кампанията, носят в училище празни картонени кутии за съхранение на течности с какъвто и да е размер. Събраните кутии се предават с приемо-предавателен протокол на представител на Организатора на играта. Училището, предало най-много на брой кутии в съответната община, печели наградата.

6. Оповестяване и получаване на наградите 
Резултатите от кампанията и печелившите участници ще бъдат обявени на www.ecopack.bg/.... 

Ръководството на училището, спечелило награда, ще бъде уведомено по телефон или електронна поща. Негов представител ще бъде поканен за публично връчване на наградата от Организатора на Кампанията на допълнително определени дата, час и място.
7. Право на участие. 

В кампанията може да участва всяко училище на територията на провеждане на Кампанията.

8. Отсъствие на алтернативи.

Не се допуска размяна на награда срещу пари. 

9. Прекратяване на Кампанията.

Организаторът има неотменимо право да прекрати Кампанията по всяко време, обявявайки това в съответствие с точка 1, в случай че настъпят нарушения на правилата или форсмажорни обстоятелства. В тези случаи на участниците не се дължи компенсация.

10. Съдебни спорове.

Всеки съдебен потенциален спор между Организатора на Кампанията и участници в същата се решава по взаимна договорка; при невъзможност за постигане на такава, спорът се решава в компетентните съдилища в България. 

11. Публичност.
С участието си в настоящата Кампания участниците се съгласяват, че в случай на получаване на награда техните имена, снимка или други лични данни биха могли да станат публични и да бъдат използвани в аудио, печатни или видео материали от Организатора на Кампания, като не се дължи заплащане от негова страна.

12. Официални правила.  

Официалните правила ще бъдат достъпни на www.ecopack.bg/ . 

Допълнителна информация може да бъде получена след запитване на office@ecopack.bg.
